open-index/open-wikipedia-markdown huggingface dataset:
Aiolikastike

**Aioli** (katalaani: *allioli*, sananmukaisesti *valkosipulia ja öljyä*) on kylmä kastike, joka on peräisin Koillis-Espanjasta Katalonian ja Valencian seuduilta. Sen valmistukseen käytetään tavallisesti valkosipulia, oliiviöljyä, suolaa, sitruunamehua tai etikkaa ja usein myös munaa, mutta siitä on olemassa erilaisia muunnelmia erilaisin maustein.

Alkuaan aioli valmistettiin siten, että siinä oli vain valkosipulia, oliiviöljyä, joitakin tippoja sitruunamehua ja usein lisänä ruokasuolaa. Eräs mahdollisuus valmistaa tällaista majoneesikastiketta on käyttää siihen vedessä liuotettua leivänsisusta tai uuniperunan sisusta, kananmunan keltuaista, oliiviöljyä, sitruunamehua, valkosipulia, pippuria, sahramia ja suolaa.

Provencessa aiolia tarjotaan keitettyjen vihannesten, keitetyn kalan ja keitetyn munan kanssa. Usein sitä käytetään esimerkiksi keittojen lisäkkeenä. Valenciassa aioli on tavallinen paellan lisäke, ja sitä syödään myös vaalean leivän kanssa. Aioli on myös yleinen lisäke suositussa tapasruokalajissa *patatas bravas*.

## Lähteet

## Aiheesta muualla
Alan Docking Racing

**Alan Docking Racing** on brittiläinen pikkuformulatalli. Tallin perusti vuonna 1975 australialainen Alan Docking. Talli on voittanut kolme kuljettajien mestaruutta Britannian F3-sarjassa vuosina 1976, 1977 ja 2002. Vuonna 2011 talli voitti Superleague Formula-sarjan mestaruuden. Talli on kilpaillut mm Formula 2, A1 Grand Prix, British Touring Car Championship, FIA GT3 Championship ja Britannian Formula Ford-sarjoissa. Tallin kuljettajina ovat ajaneet mm. Mika Salo, Hideki Noda, Ricardo Rosset, Mark Webber, Jacques Villeneuve, Heinz-Harald Frentzen ja Marcos Ambrose. Nykyään talli kilpailee FIA World Endurance Championship -sarjassa ja LMP2-luokassa Le Mans Series -sarjassa.
Umpilisäketulehdus

**Umpilisäketulehdus** (lääketieteessä myös **appendisiitti**) on umpilisäkkeen tulehdus, jota kutsutaan arkikielessä **umpisuolentulehdukseksi**, vaikka umpisuoli on oikeasti eri asia kuin umpilisäke ja tulehtuu vain harvoin. Nykyään myös lääkärit ja Terveyskirjasto.fi kuitenkin toisinaan käyttävät tätä arkikielen termiä potilaiden kanssa, jotta potilaiden on helpompi ymmärtää diagnoosia.

## Oireet
Umpilisäkkeentulehduksen yleisimpiä oireita ovat kuume, kylkikipu, oksentelu, pahoinvointi, ripuli, ruokahaluttomuus, ummetus, vatsakipu ja vatsan turvotus.

## Syyt
Umpilisäketulehdus on umpilisäkkeen tukkeutumisesta johtuva tulehdussairaus, jota esiintyy noin 7&nbsp;prosentilla ihmisistä ja useimmiten 10–30-vuotiailla. Tulehduksen aiheuttaja on hapenpuute umpilisäkkeessä tai umpilisäkkeen ontelon tukkeutuminen.

## Hoito
Tulehdus lievenee useimmissa tapauksissa itsestään, mutta umpilisäke joudutaan joissain tapauksissa leikkaamaan. Leikkauksia tapahtuu Suomessa vuosittain noin 6&nbsp;000.  Myös pelkkä antibioottihoito saattaa olla toimiva ratkaisu, joka voi riittää yksinään hoitamaan tulehdusta. Esimerkiksi koteloituneissa tapauksissa antibioottia käytetään valikoidusti ennen leikkausta. Nykytietämyksen mukaan useimmat umpilisäkkeen tulehdukset hoituvat leikkauksen sijaan antibioottihoidolla. 

## Komplikaatiot
Puhjennut ja tulehtunut umpilisäke johtaa hengenvaaralliseen vatsakalvontulehdukseen eli peritoniittiin, joten diagnoosi ja oikea hoito olisi hyvä saada mahdollisimman ajoissa.

## Lähteet

## Aiheesta muualla
Pierre Rodocanachi

**Pierre André Emmanuel Rodocanachi** (s. 2. lokakuuta 1938 Pariisi) on ranskalainen entinen miekkailija. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia floretin joukkuekilpailussa.

## Lähteet
Zbigniew Skrudlik

**Zbigniew Andrzej Skrudlik** (s. 12. toukokuuta 1934) on puolalainen entinen miekkailija. Hän oli mukana saamassa floretin joukkuekilpailussa hopeaa vuoden 1964 kesäolympialaisissa Tokiossa ja sitten pronssia vuoden 1968 kesäolympialaisissa Méxicossa.

## Lähteet
Jacky Courtillat

**Jacques "Jacky" Courtillat** (s. 8. tammikuuta 1943 Melun) on ranskalainen entinen miekkailija. Hän oli mukana saamassa floretin joukkuekilpailussa pronssia vuoden 1964 kesäolympialaisissa Tokiossa. Hän kilpaili myös vuoden 1960 kesäolympialaisissa Roomassa.

## Lähteet
Gianni Lonzi

**Gianni Lonzi** (s. 4. elokuuta 1938 Firenze) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja voitti joukkueineen kultaa. Hän osallistui myös kesäolympialaisiin 1964 Tokiossa ja kesäolympialaisiin 1968 Méxicossa kuuluen molemmilla kerroilla neljänneksi sijoittuneeseen joukkueeseen. Hänen puolisonsa on Antonella Ragno-Lonzi.

## Lähteet
Giampaolo Calanchini

**Giampaolo Calanchini** (4. helmikuuta 1937 Argenta – 19. maaliskuuta 2007 Bologna) oli italialainen miekkailija. Hän oli mukana saamassa säilän joukkuekilpailussa pronssia vuoden 1960 kesäolympialaisissa Roomassa ja sitten hopeaa vuoden 1964 kesäolympialaisissa Tokiossa.

## Lähteet
Árpád Bárány

**Árpád Bárány** (s. 24. kesäkuuta 1931 Budapest) on unkarilainen entinen miekkailija. Hän oli mukana voittamassa kultaa kalvan joukkuekilpailussa vuoden 1964 kesäolympialaisissa Tokiossa. Hän sijoittui siinä myös joukkueineen neljänneksi vuoden 1960 kesäolympialaisissa Roomassa.

## Lähteet
Boris Melnikov

**Boris Borisovitš Melnikov** (; 16. toukokuuta 1938 Leningrad – 5. helmikuuta 2022 Pietari) oli Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa. Hän voitti säilän joukkuemaailmanmestaruuden 1965 ja 1967. Porto Alegren universiadeissa 1963 hän saavutti hopeaa säilän joukkuekilpailussa ja pronssia henkilökohtaisessa kilpailussa.

## Lähteet
Pierluigi Chicca

**Pierluigi Chicca** (22. joulukuuta 1937 Livorno – 18. kesäkuuta 2017 Rooma) oli italialainen miekkailija. Hän saavutti säilän joukkuekilpailussa olympiapronssia Roomassa 1960 ja olympiahopeaa sekä Tokiossa 1964 että Méxicossa 1968. Roomassa ja Tokiossa hän osallistui lisäksi säilän yksilökilpailuun. MM-kilpailuista Chicca saavutti säilän joukkuekilpailun hopeaa vuonna 1965.

## Lähteet

## Aiheesta muualla
Giancarlo Serenelli

**Giancarlo ”Gato” Serenelli Pellechia** (s. 10. heinäkuuta 1981 Caracas) on venezuelalainen moottoriurheilija. Karting-uran jälkeen Serenelli ajoi Formula Fordia kotimaassaan Venezuelassa voittaen ensimmäisen mestaruutensa vuonna 2000. Hän kilpaili vuonna 2001 Italian Formula Renault -sarjassa. Vuonna 2002 hän palasi takaisin Formula Fordiin voittaen jälleen mestaruuden. Vuonna 2007 Serenelli kilpaili Formula Renault 2.0 Panam GP -sarjassa sijoittuen loppupisteissä toiseksi. Vuonna 2008 Serenelli voitti LATAM Challenge Series -sarjan mestaruuden. Vuonna 2009 hän oli sarjan toinen ja vuodet 2010 ja 2011 hän voitti sarjan mestaruudet. Vuonna 2012 Serenelli ajoi Auto GP World Series -sarjassa sijoittuen sarjan 12:nneksi keräten 34 pistettä. Samana vuonna hän kilpaili GP2-sarjassa Venezuela GP Lazarus -tallissa saavuttamatta pisteitä. Hänet korvattiin loppukaudesta René Binderillä.

## GP2-tulokset
Nicolae Timofti

**Nicolae Timofti** (s. 22. joulukuuta 1948) on moldovalainen, Moldovan valtionyliopistosta valmistunut juristi ja Moldovan entinen presidentti. Hänet nostettiin puoluepolitiikan ulkopuolelta maansa presidentin virkaan osana useita vuosia jatkuneen poliittisen umpikujan ratkaisua vuonna 2012. Ennen presidentin tehtävää hän toimi 35 vuotta erilaisissa tuomarintehtävissä.

Timofti voitti Moldovan parlamentissa maaliskuussa 2012 suoritetun presidentinvaalin saaden 62 ääntä 101 äänestä, yhden yli vaaditun vähimmäismäärän. Presidentti Vladimir Voroninin jätettyä virkansa syyskuussa 2009 maalla ei ollut vaaleilla valittua presidenttiä ennen maaliskuun 2012 presidentinvaalia, vaan maata johti virkaatekevä presidentti. Syynä tähän oli osaltaan Moldovan tuolloinen perustuslaki, joka edellytti valittavalta henkilötä 3/5 kannatusta parlamentissa. Vuoden 2010 parlamenttivaaleissa eurooppavastainen ja Venäjä-myönteinen Moldovan kommunistipuolue saavutti 42 edustajapaikkaa, jolloin se pystyi estämään uuden, itselleen epäedulliseksi katsoman presidentin valinnan. Tilanne laukesi muutaman kommunistipuolueen edustajan vaihdettua kantaansa. Sittemmin 3/5 määräenemmistövaatimuksesta on perustuslaissa luovuttu.

## Lähteet

## Aiheesta muualla
Armand Apell

**Armand Apell** (16. tammikuuta 1905 Strasbourg, Ranska – 3. heinäkuuta 1990 Strasbourg, Ranska) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa.

## Lähteet

## Aiheesta muualla
*
Piero Toscani

**Piero Toscani** (28. heinäkuuta 1904 Milano – 23. toukokuuta 1940 Rogoredo) oli italialainen nyrkkeilijä. Hän kilpaili vuoden 1928 kesäolympialaisissa Amsterdamissa ja voitti siellä kultaa keskisarjassa.

## Lähteet
Revival

**Revival** voi viitata seuraaviin:

* *[[Revival (Coren albumi)|Revival]]*, Coren albumi vuodelta 1996
* *[[Revival (Gillian Welchin albumi)|Revival]]*, Gillian Welchin albumi vuodelta 1996
* *[[Revival (Petran albumi)|Revival]]*, Petran albumi vuodelta 2001
* *[[Revival (Reverend Horton Heatin albumi)|Revival]]*, Reverend Horton Heatin albumi vuodelta 2004
* *[[Revival (John Fogertyn albumi)|Revival]]*, John Fogertyn albumi vuodelta 2007
* *[[Revival (Jully Blackin albumi)|Revival]]*, Jully Blackin albumi vuodelta 2007
* *[[Revival (Malummehin albumi)|Revival]]*, Malummehin albumi vuodelta 2007
* *[[Revival (Adamantran albumi)|Revival]]*, Adamantran albumi vuodelta 2009
* *[[Revival (The Answerin albumi)|Revival]]*, The Answerin albumi vuodelta 2011
* *[[Revival (Tara Oramin albumi)|Revival]]*, Tara Oramin albumi vuodelta 2011
* *[[Revival (Selena Gomezin albumi)|Revival]]*, Selena Gomezin albumi vuodelta 2015
* *[[Revival (Eminemin albumi)|Revival]]*, Eminemin albumi vuodelta 2017
Rudolph Tesiny

**Rudolph Tesiny** (4. helmikuuta 1881 New York, New York – 29. huhtikuuta 1926 Staten Island, New York) oli yhdysvaltalainen painija, joka edusti New Yorkin St. George's AC:ia. Hän kilpaili vuoden 1904 kesäolympialaisissa Saint Louisissa ja sai siellä hopeaa 65.8 kg -luokassa. Monien lähteiden mukaan hänen sukunimensä oli Tesing, mutta hänen allekirjoituksensa perusteella se oli Tesiny.

## Lähteet
Albert Zirkel

**Albert Conrad** (”Al”) **Zirkel** (23. lokakuuta 1884 Newark – helmikuu 1945 Newark) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssia 65,8 kg -luokassa.

## Lähteet
Tonino Guerra

**Tonino Guerra** (16. maaliskuuta 1920 Santarcangelo di Romagna – 21. maaliskuuta 2012) oli italialainen runoilija, kirjailija ja käsikirjoittaja. Hän teki yhteistyötä maailman merkittävimpien ohjaajien kanssa.

## Elämäkerta
Guerran oppi-isä oli Cesare Zavattini, käsikirjoittaja joka määritteli Italian neorealismin tyylin ja käytännöt. Hän poikkeaa suuresta mentoristaan siten, että Zavattini veti ohjaajat, joiden kanssa hän työskenteli, oman sosiaalisen ja moraalisen pohdiskelunsa piiriin, Guerra taas auttoi ohjaajaa edistämään tämän omaa ajatusta.

Guerra työskenteli ohjaajien kanssa, joilla on ollut hyvin erilaiset esteettiset, yhteiskunnalliset, poliittiset ja elokuvalliset identiteetit. Näitä ohjaajia ovat olleet Michelangelo Antonioni ja tämän elokuva *[[Seikkailu (vuoden 1960 elokuva)|Seikkailu]]*, *[[Yö (Antonionin elokuva)|Yö]]*, *[[Kuumetta]]*, *[[Punainen erämaa]]*, *[[Blow-Up – erään suudelman jälkeen|Blow-up]]*, *[[Zabriskie Point]]* ja *[[Identificazione di una donna]]*, Federico Fellini ja tämän elokuva *[[Amarcord]]*, Theo Angelopoulos ja tämän elokuvat *[[Usvainen maisema]]*, *[[Ikuisuus ja päivä]]* ja **, Andrei Tarkovski ja tämän elokuvat *[[Nostalgia]]* sekä Francesco Rosi ja tämän äärimmäiset poliittiset elokuvat *[[Il caso Mattei]]*, *[[Susilauma]]* ja *[[Arvokkaita ruumiita]]*.

## Lähteet

## Aiheesta muualla
* 
* Tonino Guerra quote at Parajanov.com
* Dutch interview with Guerra in Filmkrant
Ryszard Zub

**Ryszard Zub** (24. maaliskuuta 1934 Gołogóry – 11. tammikuuta 2015 Padova, Italia) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.

Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015.

## Lähteet
Tatjana Logunova

**Tatjana Jurjevna Logunova** (; s. 3. heinäkuuta 1980 Moskova) on venäläinen miekkailija. Hän voitti kalvan joukkuekilpailussa kultaa sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Lisäksi hän tuli kalvan yksilökilpailussa Sydneyssä 2000 4. ja Ateenassa 2004 13. sijalle.

Logunova kilpaili vuoden 2008 kesäolympialaisissa Pekingissä vain kalvan yksilökilpailussa jääden 17. sijalle.

## Lähteet
Oksana Jermakova

**Oksana Ivanovna Jermakova** (; s. 16. huhtikuuta 1973 Tallinna) on miekkailija.

Jermakova edusti Viroa vuoden 1996 kesäolympialaisissa Atlantassa. Hän sijoittui kalvan joukkuekilpailussa viidenneksi ja yksilökilpailussa viidenneksitoista. Kesäolympialaisissa 2000 Sydneyssä ja kesäolympialaisissa 2004 Ateenassa hän edusti Venäjää, ja molemmilla kerroilla hän oli mukana voittamassa kultaa kalvan joukkuekilpailussa. Lisäksi hän kilpaili 2004 Ateenassa jälleen sen yksilökilpailussa jääden 20. sijalle.

## Lähteet
Magdalena Mroczkiewicz

**Magdalena Urszula Mroczkiewicz** (s. 28. elokuuta 1979 Gdańsk) on puolalainen miekkailija. Hän sai kesäolympialaisissa 2000 Sydneyssä hopeaa floretin joukkuekilpailussa ja osallistui lisäksi sen yksilökilpailuun (14. sija).

Vuoden 2008 kesäolympialaisissa Pekingissä Mroczkiewicz kilpaili sekä floretin yksilö- (29. sija) että joukkuekilpailussa (7. sija).

## Lähteet
Hugues Obry

**Hugues Obry** (s. 19. toukokuuta 1973 Enghien-les-Bains) on ranskalainen miekkailija. Hän sai vuoden 2000 kesäolympialaisissa Sydneyssä hopeaa sekä kalvan yksilö- että joukkuekilpailussa. Hän kilpaili myös vuoden 2004 kesäolympialaisissa Ateenassa voittaen kultaa kalvan joukkuekilpailussa, mutta jääden sen yksilökilpailussa 20. sijalle.

## Lähteet
Andrzej Piątkowski

**Andrzej Ryszard Piątkowski** (22. lokakuuta 1934 Varsova – 11. kesäkuuta 2010 Varsova) oli puolalainen miekkailija. Hän sai hopeaa säilän joukkuekilpailussa sekä vuoden 1956 kesäolympialaisissa Melbournessa että vuoden 1960 kesäolympialaisissa Roomassa. Lisäksi hän sai siinä pronssia Tokion kesäolympialaisissa 1964; siellä hän osallistui myös säilän yksilökilpailuun.

## Lähteet
Revival (Adamantran albumi)

__NOTOC__
**Revival** on progemetalli -yhtye Adamantran ensimmäinen kokopitkä studioalbumi. Levyn miksasi Mikko P. Mustonen Pathos Musicissa ja masteroi Mika Jussila Finnvoxilla. Se julkaistiin Suomessa toukokuussa 2009.

## Kappaleet
Kaikki kappaleet sanoittanut Tuomas Nieminen.

#
#
#
#
#
#
#
#
#

## Kokoonpano
* Tuomas Nieminen – laulu
* Mikko Sepponen – rummut
* Panu Kiskola – kitara
* Jukka Hoffrén – basso, kitara ja koskettimet

### Vierailevat muusikot
* Risto Kupiainen – koskettimet
* Tommi Ahtila – kitara
* Janne Koivula – koskettimet
* Tapio Kuosma, Tuomas Nieminen, Karri Knuuttila, Helena Haaparanta ja Leeni-Maria Hovila – kuoro

## Arvostelut
* Imperiumi.net: 

## Lähteet

## Aiheesta muualla
* 
*
Revival (The Answerin albumi)

__NOTOC__
**Revival** on pohjoisirlantilaisen rockyhtye The Answerin kolmas studioalbumi. Chris Smithin tuottama albumi julkaistiin 3. lokakuuta 2011 Spinefarm Recordsin kautta. Albumista julkaistiin aluksi rajoitettu kahden CD-levyn painos, joka käsitti Revival-albumin sekä bonuskappaleita sisältäneen After The Revival -CD:n.

## Kappaleet

### CD 1: Revival
#
#
#
#
#
#
#
#
#
#
#
#

### CD 2: After the Revival
#
#
#
#
#
#
#
#
#
#
#

## Kokoonpano
* Cormac Neeson – laulu, huuliharppu, piano, mellotron
* Paul Mahon – kitara, taustalaulu
* Micky Waters – basso, taustalaulu
* James Heatley – rummut, taustalaulu

## Arvostelut
* Allmusic: 

## Lähteet
Nahemah

**Nahemah** on vuonna 1997 perustettu espanjalainen sinfoninen black metal/progressiivinen death metal -yhtye.

## Jäsenet
* Pablo Egido - laulu
* Paco Porcel - basso
* Miguel Palazón - kitara
* Roberto Marco - kitara
* Enrique Pérez "Fabique" - rummut

### Entiset jäsenet
* Henry Saiz - basso
* Luis Martínez - rummur
* José Carlos Marhuenda - kitara
* Daniel Gil - kitara
* Javier Fernández - koskettimet
* Helios García - rummut
* José Diego - rummut
* Quino Jiménez - rummut

## Julkaisut
* *Edens in Communion* (EP) - 1999
* *Chrysalis* (Iberian Moon Records/Concreto Records) - 2001
* *The Second Philosophy* (Lifeforce Records) - 2007
* *A New Constellation* (Lifeforce Records) - 2009

## Aiheesta muualla
* Website 
* MySpace
Laitakari (Luvia)

**Laitakari** on niemi ja venesatama Luvialla Satakunnassa. Matkaa kunnan keskustaan on noin neljä kilometriä. Laitakarissa sijaitsee muun muassa suuri pienvenesatama, tanssilava ja ravintola sekä kioski. Osa alueesta tunnetaan nykyään myös *Luvian Merihelmi* -nimellä. Lisäksi Laitakarissa on vuonna 2010 valmistuneen kaljaasi Ihanan telakka ja kotisatama.

Luvian Laitakari on perinteinen laivanrakennuspaikka, jossa veistettiin purjelaivoja 1500-luvun lopusta aina 1900-luvun alkuun. 1800-luvulla se oli yksi Suomen vilkkaimmista telakka-alueista. Kaiken kaikkiaan nimeltä tunnetaan noin 70 Laitakarissa valmistettua laivaa. Viimeinen purjealus Laitakarissa laskettiin vesille vuonna 1919. Laivanrakennusperinne elvytettiin vuosituhannen vaihteessa, kun Laitakarissa alettiin suunnitella uuden purjealuksen valmistamista. Vuonna 2010 laskettiin vesille kaljaasi Ihana, joka myös antoi nimensä satamakahvilalle. 

## Lähteet
*Luvian kunnan sivut 
*Perinnelaivayhdistys Ihana ry

## Aiheesta muualla
*Luvian Merihelmi
Kaljaasi Ihana

**Kaljaasi Ihana** on Luvialla Satakunnassa rakennettu purjealus. Aluksen suunnittelu aloitettiin vuonna 2005 ja varsinainen rakentaminen seuraavana vuonna. Vesillelasku tapahtui vuonna 2010 ja neitsytpurjehdus kesällä 2011. Aluksen kotisatama on Luvian Laitakari.

Luvialla on pitkät perinteet purjealusten rakentamisessa. 1500-1900-luvulla Luvialla on tiettävästi rakennettu runsaat neljäsataa eri tyyppistä purjealusta, viimeinen vuonna 1919. Ihanan rakentamiseen ryhdyttiin paikkakunnan vanhan laivanrakennustaidon henkiinherättämiseksi. Kaljaasi *Ihanan* rakentamisen talkootyönä organisoi Perinnelaivayhdistys Ihana ry. Kokonaisustannukset olivat noin 1,2 miljoonaa euroa, talkootyön osuus 37 prosenttia ja Euroopan unionin tuen 39 prosenttia. Loppurahoitus tuli kunnilta ja yksityisiltä rahoittajilta. 

Laivan piirustusten pohjana käytettiin Luvialla vuonna 1907 rakennetun kaljaasi *Marsin* piirustuksia. Laiva rakennettiin puusta. Materiaalina käytettiin pohjassa ja kölirakenteissa kuusta, kun taas kyljet ovat mäntyä ja kansirakenteet ja mastot lehtikuusta. *Ihana* on varsinaisesti purjealus, mutta siinä on myös 280 hevosvoiman dieselmoottori. Aluksen pituus on 27,9 metriä ja leveys 6,2 metriä. Syväys on 2,00 metriä ja purjeiden kokonaispinta-ala 320 m².

Kaljaasi *Ihana* laskettiin vesille 23. heinäkuuta 2010. Vesillelaskua seurasi Laitakarissa 7&nbsp;000-henkinen yleisö, joukossa presidentti Tarja Halonen puolisoineen. Alus osallistui kesän aikana Turussa Tall Ships Race -tapahtumaan. Saman vuoden syksyllä julkaistiin kaljaasi *Ihanan* suunnittelusta ja rakentamisesta kertova kirja.

## Lähteet

## Kirjallisuutta
* Timo Kause, *Kaljaasi Ihana*, koonnut ja kirjoittanut Timo Kause, Luvia : Kaljaasi Ihana, 2011 

## Aiheesta muualla
* Video Ihana-risteilyltä
Kai Kauramäki

**Kai Kauramäki** (s. 4. kesäkuuta 1967 Pori) on suomalainen entinen ammattinyrkkeilijä, jonka painoluokka oli keskisarja (72,6 kg). Harjavallassa asuva Kauramäki otteli ammattilaisurallaan yhteensä 38 ottelua, joista voitti 19. Seuratasolla hän on edustanut muun muassa Porin NMKY:tä. 

## Ura
### Amatöörinä
Amatöörinä Kauramäki otteli yhteensä 189 kertaa, joista voitti 154. Hän saavutti kaksi SM-kultaa, voitti Tammer-turnauksen kolmasti sekä GeeBee-turnauksen kerran. Nyrkkeilyn maailmanmestaruuskilpailuissa Kauramäki edusti Suomea vuosina 1993 ja 1995.

### Ammattilaisena
Kauramäki aloitti ammattilaisurana vuonna 1998. Vuonna 2009 hän voitti UBO-liiton Intercontinental-tittelin sekä BBU-liiton Itämeren alueen keskisarjan mestaruuden. Euroopan nyrkkeilyliiton EBU:n sekä International Boxing Federationin titteliotteluissa Kauramäki otteli yhteensä neljä kertaa, viimeisimmän kesäkuussa 2011 Ranskassa, jolloin hän hävisi EM-tittelin ranskalaiselle Cedric Vitulle. Keskisarjan SM-tittelistä Kauramäki otteli helmikuussa 2003 Amin Asikaista vastaan ja haastoi hänet uudelleen vuonna 2009. Ottelu ei kuitenkaan toteutunut.

Huhtikuussa 2017 Kauramäki palasi kehään neljän vuoden tauon jälkeen Porissa Kauppakeskus Puuvillassa järjestetyssä ammattilaisillassa. Hän ilmoitti ottelun jäävän uransa viimeiseksi.

## Muuta
Kauramäki valittiin Harjavallan kaupunginvaltuustoon sosialidemokraattien edustajana vuoden 2017 kunnallisvaaleissa.

## Lähteet
Luettelo Puolan lentoasemista

## Sijainnit

## Lähteet

## Aiheesta muualla
* Puolan lentoasemien matkustajamäärät neljännesvuosittain vuosina 2007-2023 (MS-Excel)  (dane.gov.pl)
Vergani Racing

**Vergani Racing** on italialainen pikkuformulatalli. Talli on kilpaillut World Series by Nissan sarjassa vuosina 1999-2004 voittaen sarjan mestaruuden vuonna 2001. Vuonna 2004 talli voitti World Series Light -sarjan mestaruuden.
Arkadia Gazette

**Arkadia Gazette** on suomalainen aikakauslehti, jota julkaisee Arkadia-kirjakauppa. Lehti aloitti ilmestymisensä keväällä 2012.

## Lähteet
Eteläjoki

**Eteläjoki** eli **Ahlaistenjoki** eli **Noormarkunjoki** on Karvianjoen vesistöön kuuluva joki Satakunnassa. Se saa alkunsa Noormarkun ja Pomarkun alueilla sijaitsevasta Inhottujärvestä. Joki virtaa kohti Noormarkkua ja sieltä edelleen Ahlaisiin ja laskee Selkämereen.

Noormarkunjoki-nimitystä käytetään vain 45 kilometriä pitkän joen ylä- ja keskiosasta. Inhottujärvestä lähtevää joen alkupäätä kutsutaan muutaman kilometrin matkalta *Oravajoeksi*, jonka jälkeen se muutuu Noormarkunjoeksi. Noormarkun ja Ahlaisten välillä joen nimi vaihtuu *Eteläjoeksi*, jonka suuhaaroja ennen mereen laskemista ovat parin kilometrin mittaiset *Ahlaistenjoki* ja *Kristiskerinjoki*.

Noormarkunjoki on tunnettu useista pienistä koskistaan, ja se on suosittu kalastus- ja melontajoki. Noormarkun keskustan tuntumassa sijaitsee kulttuurihistoriallisesti arvokas Noormarkun ruukin ja A. Ahlström Oy:n rakennuksista koostuva alue. Se levittäytyy Makkarakosken molemmille rannoille ja kuuluu Museoviraston määrittelemiin Valtakunnallisesti merkittäviin rakennettuihin kulttuuriympäristöihin. Alueella on muun muassa Makkarakosken voimalaitos sekä entinen saha.

Aiemmin Noormarkunjoen leventymänä on ollut 1900-luvulla kuivatettu Torajärvi, jolla ennen kuivatusta oli kaksikin lasku-uomaa: nykyinen Noormarkunjoki – Eteläjoki sekä pohjoiseen, Noormarkun Poosjärveen virrannut Keskisjoki, mutta Torajärven kuivatuksen myötä Keskisjoen uoma kuivui ja Torajärvessä ollut bifurkaatio hävisi.

Myös joen alajuoksulla Ahlaistenjoen varrella, joen pohjoispuolisella kapealla harjuselänteellä sijaitseva Ahlaisten kirkonkylä kuuluu valtakunnallisesti merkittäviin rakennettuihin kulttuuriympäristöihin.

Eteläjoen suisto Ahlaistenjoen suulla on osa Pooskerin saariston Natura 2000 -suojelualuetta, josta osa kuuluu Selkämeren kansallispuistoon. Siihen liittyy samaan Natura-alueeseen kuuluva, merestä lähes irti kuroutuneen kluuvijärven muodostava merenlahti Mustalahti.

Eteläjoki on yksi useita jokibifurkaatioita sisältävän Karvianjoen vesistön kolmesta lasku-uomasta. Kaksi muuta ovat Pohjajoki Ahlaisissa ja Merikarvianjoki Merikarvialla. Pohjajoki saa alkunsa Poosjärvestä Noormarkun pohjoisosassa ja Merikarvianjoki Isojärvestä Siikaisissa.

## Lähteet
*Selvitys Inhottujärven säännöstelystä ja tilan parantamisesta, Lounais-Suomen Ympäristökeskuksen raportteja 3/2006
### Viitteet
Japaninkruunukävykki

**Japaninkruunukävykki** eli **japaninkäpypalmu** (*Cycas revoluta*) on eteläisestä Japanista kotoisin oleva käpypalmulaji, jota kasvatetaan laajalti koristekasvina.

## Ulkonäkö ja koko

Vaikka japaninkruunukävykki ei ole sukua palmuille, se näyttää varsinkin vanhana paljon palmulta: tanakan varren päässä on leveä ruusukemainen lehvästö. Nuoret yksilöt taas muistuttavat saniaisia, joille kasvi ei myöskään ole sukua.

Japaninkäpypalmu kasvaa hyvin hitaasti, ja voi lopulta saavuttaa noin kolmen metrin korkeuden. Spiraalimaisesta lehtiruusukkeesta tulee 1–2 metriä leveä. Lehdet ovat jäykät, lehdykät kapeat ja teräväkärkiset.

Kasvi on kaksikotinen. Hedekukinto näyttää ananakselta, emikukinto muistuttaa höyhenpalloa ja siitä muodostuu myöhemmin tiivis siementähkä. Siemenet ovat noin 3 cm leveät ja niitä peittävät pienet valkoiset suojuslehdet.

## Elinympäristö ja levinneisyys
Japaninkruunukävykkiä kasvaa yleisesti Japanissa Ryūkyūsaarilla. Nykyisin sitä tavataan kivikkoisilla rinteillä, mutta aiemmin sitä oli tasankoalueillakin, joilta sitä on raivattu pois muiden lajien tieltä. Myös Kiinasta on havaintoja luonnonvaraisesta kannasta. Lajia viljellään laajasti muualla maailmassa.

## Lähteet

## Aiheesta muualla
* Laji.fi: Japaninkruunukävykki (''Cycas revoluta'')
* ITIS: ''Cycas revoluta'' 
* United States Department of Agriculture (USDA): ''Cycas revoluta'' 
* Centre for Agriculture and Biosciences International (CABI): ''Cycas revoluta'' (sago cycas) 
* Flora of China: ''Cycas revoluta'' 
* Dr. Duke's Phytochemical and Ethnobotanical Databases: ''Cycas revoluta''
Käytäväpeliä

**Käytäväpeliä** (*Boston Public*) on yhdysvaltalainen televisiosarja, jota tehtiin vuosina 2000–2004. Suomessa sarjaa on esittänyt MTV3. Se kertoo elämästä bostonilaisessa high schoolissa. Sarja on saanut useita palkintoja ja ollut usein ehdokkaana.

## Lähteet
HMS Cossack (1907)

**HMS Cossack** oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1905–1906 laivasto-ohjelmaa Cammell Lairdilta Birkenheadistä, missä köli laskettiin 13. marraskuuta 1905. Alus laskettiin vesille 16. helmikuuta 1907 ja otettiin palvelukseen huhtikuussa 1908.

## Palvelus
Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.

## Lähteet
*
*
*

### Viitteet
HMS Afridi (1907)

**HMS Afridi** oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.

## Valmistus

J. R. Perrettin suunnittelema alus tilattiin syyskuussa 1905 osana vuosien 1905-1906 laivasto-ohjelmaa Sir W. G. Armstrong Whitworth and Companyltä Elswickistä. Aluksen rakennustöiden aloittamista viivästytti piirustusten hyväksyntä Amiraliteetissä. Köli laskettiin 10. elokuuta 1906 telakkanumerolla 777. Alus laskettiin vesille 8. toukokuuta 1907, minkä jälkeen aluksen turbiinimoottorit asennettiin hieman alavirtaan Parsonsin tehtailla.

Syyskuussa 1907 aloitettiin aluksen koeajot, jotka osoittivat potkurin vaihdon tarpeen ja marraskuussa jouduttiin tekemään lisää muutoksia. Koillisrannikon talvisäiden vuoksi koeajot jouduttiin siirtämään Mapliniin lähelle Sheernessiä, mutta koeajojen tulokset eivät olleet tyydyttäviä ja alus palautettiin Elswickiin. Muutostöiden jälkeen aluksen koeajot jatkuivat Sheernessissä, missä alus joutui odottamaan kuukausia pääasiassa huonon sään vuoksi ja lisäksi lakon vuoksi. Lopulta koeajoa jatkettiin lokakuussa 1908, mutta ne jouduttiin keskeyttämään konehuoneessa ja potkurissa havaittujen ongelmien vuoksi ja alus palautettiin Elswickiin. Koeajoja jatkettiin Maplinissa helmikuussa 1909, jolloin alus saavutti 33,25 solmun nopeuden, jonka jälkeen se lähti Elswickiin heikon sään koeajoihin. Koeajot olivat tyydyttäviä ja se otettiin palvelukseen 8. syyskuuta 1908. Alusksen hyväksyntä tapahtui 26 kuukautta myöhemmin kuin tilauksessa oli sovittu ja se olikin lopulta viimeinen Armstrongin valmistama hävittäjä.

## Palvelus
Palvelukseen oton jälkeen aluksen aseistusta täydennettiin lisäämällä kaksi 12 naulan 12 cwt -tykkiä. Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Sodan aikana aluksen aseistukseksi vaihdettiin 1916 kaksi BL 4,7 tuuman tykkiä, yksi kahden naulan pikatykki ja yksi Maxim-konekivääri sekä neljä syvyyspomminheitintä. Syynä vaihtoon oli Saksan keisarikunnan laivaston hävittäjissä ollut 4,1 tuuman pääaseistus. Alus myytiin 9. joulukuuta 1919 F. Wilkinsonille romutettavaksi.

## Lähteet
*
*
*
*

### Viitteet
HMS Crusader (1909)

**HMS Crusader** oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1907-1908 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 22. kesäkuuta 1908. Alus laskettiin vesille 20. maaliskuuta 1909 ja valmistui vielä saman vuoden lokakuussa.

## Palvelus
Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1920 romutettavaksi.

## Lähteet
*
*
*

### Viitteet
PostGIS

**PostGIS**  on vapaa paikkatietojärjestelmälaajennos PostgreSQL-tietokantaohjelmistolle. PostGISin kehittämisen aloitti Refractions Research vuonna 2001.

## Lähteet
HMS Nubian (1909)

**HMS Nubian** oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1907-1908 laivasto-ohjelmaa John I. Thornycroft and Companyltä Woolstonista, missä köli laskettiin 18. toukokuuta 1908. Alus laskettiin vesille 21. huhtikuuta 1909 ja otettiin palvelukseen syyskuussa 1909.

## Palvelus
Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alukseen osui Folkestonen edustalla käydyssä Doverinsalmen taistelussa 26.-27. lokakuuta 1916 välisenä yönä Saksan keisarikunnan laivaston hävittäjän laukaisema torpedo. Vaurioitunut alus hinattiin maihin lähellä Doveria.

Aluksen ehjänä säilyneeseen peräosaan liitettiin Chathamin telakalla *Nubianin* pahoinvaurioituneen sisaraluksen *[[HMS Zulu (1909)|HMS Zulun]]* keulaosa, jolloin syntyi *[[HMS Zubian]]*.

## Lähteet
*
*
*

### Viitteet
The Landing

__NOTOC__
**The Landing** on Iron Saviorin seitsemäs studioalbumi, joka julkaistiin 18. marraskuuta 2011.

## Kappaleet
#
#
#
#
#
#
#
#
#
#
#

## Arvostelut
* Angry Metal Guy: 
* Imperiumi.net: 
* Kaaoszine: 
* Soundi: 

## Lähteet

## Aiheesta muualla
* The Landing discogs.com -sivustolla
*
HMS Zulu (1909)

**HMS Zulu** oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.

## Valmistus

Alus tilattiin osana vuosien 1907-1908 laivasto-ohjelmaa Hawthorn Leslie and Companyltä Newcastle upon Tynestä, missä köli laskettiin 18. elokuuta 1908. Alus laskettiin vesille 16. syyskuuta 1909 ja otettiin palvelukseen maaliskuussa 1910.

## Palvelus
Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus osui 27. lokakuuta 1916 Saksan keisarikunnan laivaston sukellusveneen *[[SM UC-1]]* laskemaan miinaan. Aluksen perä irtosi upoten, mutta keulaosa pysyi pinnalla. Keula hinattiin Calaisin satamaan, josta se hinattiin edelleen Chathamin telakalle.

Aluksen ehjänä säilyneeseen keulaosaan liitettiin telakalla pahoinvaurioituneen sisaraluksen *[[HMS Nubian (1909)|HMS Nubianin]]* peräosa, jolloin syntyi *[[HMS Zubian]]*.

## Lähteet
*
*
*

### Viitteet
Pacojet

**Pacojet** on sveitsiläinen keittiökone, jota käytetään pakastettujen raaka-aineiden käsittelyyn. Laitetta käytetään ravintolakeittiöissä lähinnä makeiden jälkiruokien, kuten jäätelön ja sorbetin valmistukseen. Se soveltuu hyvin myös moussen, keittojen ja kastikkeiden valmistukseen. Pacojet on kehitetty 1980-luvulla. Ravintolakeittiössä Pacojet mahdollistaa vaativien makujen valmistuksen tehokkaasti ja taloudellisesti. Pacojetia hyödynnettäessä komponentit voidaan valmistaa suurempina erinä ja pakastaa käytettäviksi tarpeen mukaan. Koneessa olevat terät rouhivat jäisestä massasta halutun annosmäärän. Loput voidaan laittaa pakkaseen odottamaan myöhempää käyttöä, joten hävikki minimoituu.

Kotikeittiöissä Pacojet on harvinainen. Forbeslehti kuvailee Pacojetiä 4&nbsp;000 dollaria maksavaksi jäätelökoneeksi, ja lehden mukaan rikkaat laitteista kiinnostuneet ruokaharrastajat ovat kehittäneet sen ympärille kultin kaltaista ilmiötä.

## Lähteet

## Aiheesta muualla
*New York Times
*pacojet.com - Laitteen valmistaja Pacojet AG
*Video laitteen käytöstä
HMS Beagle (1854)

**HMS Beagle** oli Britannian kuninkaallisen laivaston puurunkoinen Arrow-luokan tykkivene, joka oli varustettu parkkitakilalla sekä kaksisylinterisellä yksivaihehöyrykoneella. Krimin sota loi tarpeen matalakulkuisille, liikuntakykyisille aluksille, jotka kykenivät toimimaan Itämeren ja Mustanmeren rannikkovesillä.

## Valmistus
Alus tilattiin 10. huhtikuuta 1854 C. J. Mare and Companyltä Blackwallista. Aluksen koneiston toimitti Humphrys, Tennant and Dykes. Köli laskettiin vielä samana vuonna 15. huhtikuuta. Se laskettiin vesille 20. heinäkuuta ja valmistui 3. syyskuuta. Sen runko maksoi 8&nbsp;302 puntaa ja koneisto 9&nbsp;725 puntaa kokonaiskustannusten ollessa 23&nbsp;091 puntaa.

## Palvelus
*Beagle* otti osaa Krimin sotaan 1854–1856, jonka aikana kaksi miehistönjäsentä sai Viktorian ristin.

Alus myytiin Amiraliteetin 16. heinäkuuta 1863 antamalla määräyksellä Hongkongissa Satsuman hanille Japaniin koululaivaksi. Se nimettiin 1865 *Kenkoksi* (). Alus romutettiin 1889.

## Lähteet
*

### Viitteet
Long

**Long** on *pitkää* tarkoittava englannin ja ranskan kielen sana, joka esiintyy myös paikan- ja sukunimenä. 

## Long-nimisiä henkilöitä

* A. A. Long (s. 1937), brittiläis-yhdysvaltalainen klassisen kirjallisuuden tutkija ja professori
* Allie Long (s. 1987), yhdysvaltalainen jalkapalloilija
* Barrett Long (s. 1982), yhdysvaltalainen pornonäyttelijä
* Barry Long (1926–2003), australialainen henkinen opettaja ja kirjailija
* Chen Long (s. 1989), kiinalainen sulkapalloilija
* Crawford Long (1815–1878), yhdysvaltalainen kirurgi
* Dallas Long (1950–2024), yhdysvaltalainen kuulantyöntäjä ja olympiavoittaja
* Earl Long (1895–1960), yhdysvaltalainen poliitikko, Louisianan kuvernööri
* Edwin Long (1829–1891) oli englantilainen taidemaalari
* Esa-Matti Long (s. 1969), suomalainen näyttelijä
* George W. De Long (1844–1881), yhdysvaltalainen laivaston upseeri ja tutkimusmatkailija
* Gia Long (1761–1820), *Nguyen Phuo Anh*, Vietnamin keisari ja Nguyen-dynastian perustaja
* He Long (1896–1969), kiinalainen kommunistipoliitikko ja Kiinan kansantasavallan marsalkka
* Howie Long (s. 1960), yhdysvaltalainen amerikkalaisen jalkapallon pelaaja ja näyttelijä
* Huey Long (1893–1935), yhdysvaltalainen demokraattipoliitikko, Louisianan kuvernööri
* Jake Long (s. 1985), yhdysvaltalainen amerikkalaisen jalkapallon pelaaja
* Jeff Long (s. 1951), yhdysvaltalainen kirjailija
* Judy Long (s. 1969), kanadalainen pöytätennispelaaja
* Justin Long (s. 1978), yhdysvaltalainen näyttelijä
* Kieran Long (s. 1977), brittiläinen toimittaja, kuraattori ja museonjohtaja
* Leonard Long (1911–2013), australialainen öljyvärimaalari
* Long Qingquan (s. 1990), kiinalainen painonnostaja
* Loretta Long (s. 1940), yhdysvaltalainen näyttelijä
* Luz Long (1913–1943), saksalainen pituushyppääjä ja kolmiloikkaaja
* Ma Long (s. 1988), kiinalainen pöytätennispelaaja
* Marguerite Long (1874–1966), ranskalainen pianisti
* Mary Long (s. 2007), yhdysvaltalainen jalkapalloilija
* Maxey Long (1878–1959), yhdysvaltalainen juoksija
* Naomi Long (s. 1971), pohjoisirlantilainen poliitikko, Belfastin ent. pormestari
* Nia Long (s. 1970), yhdysvaltalainen näyttelijä
* Richard Long (s. 1945), englantilainen käsite- ja maataiteilija
* Robert Joseph Long, *Bobby Joe Long* (1953–2019), yhdysvaltalainen sarjamurhaaja ja raiskaaja
* Rose McConnell Long (1892&ndash;1970), yhdysvaltalainen poliitikko
* Russell Long (1918&ndash;2003), yhdysvaltalainen poliitikko
* Shane Long (s. 1987), italialainen jalkapalloilija
* Shelley Long (s. 1949), yhdysvaltalainen näyttelijä
* Stephen Harriman Long (1784–1864), yhdysvaltalainen insinööri, upseeri ja tutkimusmatkailija
* Thelma Coyne Long (1918–2015), australialainen tennispelaaja
* Theodore Long (s. 1947), yhdysvaltalainen urheiluvaikuttaja, showpainituomari ja toimitusjohtaja
* Yu Long (s. 1964), kiinalainen kapellimestari
* Zhou Long (s. 1953), kiinalais-yhdysvaltalainen säveltäjä

## Kuvitteellisia henkilöitä
* Jake Long, Disneyn animaatiosarjassa *[[Jake Long – amerikkalainen lohikäärme]]*
* Haley Long, Disneyn animaatiosarjassa *Jake Long – amerikkalainen lohikäärme*

## Katso myös
* Lång
Lång

**Lång** on *pitkää* tarkoittava ruotsin kielen sana, joka esiintyy myös sukunimenä.

Tunnettuja Lång-nimisiä henkilöitä:

* Fredrik Lång (s. 1947), suomenruotsalainen kirjailija
* [Jan Lång] (s. 1957), suomalainen yritysjohtaja
* [Karl-Bertil Lång (1920–1944), suomalainen jääkiekkoilija
* Karl-Erik Lång (1918–1942), suomalainen jääkiekkoilija
* Karl-Henrik Lång (1922–2002), suomalainen jääkiekkoilija
* K. J. Lång (Karl Johan Lång) (1934–1998), suomalainen lakimies, oikeusministeri ja vankeinhoitolaitoksen ylijohtaja
* Lauri Lång (Karl Lauri Henrik Lång) (1892–1980), suomalainen juoksija, Karl-Bertil, Karl-Erik ja Karl-Henrik Långin isä
* Liina Lång, suomalaisen taiteilijan Miina Äkkijyrkän (s. 1949) käyttämä taiteilijanimi
* Marita Lång (s. 1967), suomalainen korkeushyppääjä
* Markus Lång (s. 1968), suomalainen musiikkitieteilijä ja suomentaja
* Matti Lång (1913–1943), suomalainen kommunisti ja desantti
* Minea Lång (s. 1995), suomalainen näyttelijä
* Risto Lång (s. 1968), suomalainen tanssitaiteilija
* Samuel Lång (k. 1704), ruotsalainen Kajaanin linnan päällikkö
* Sunniva Drake-Lång (s. 1955), suomalainen kirjailija ja kirjastonhoitaja
* Toivo Lång (1903–1970), suomalainen poliitikko, SKDL:n kansanedustaja
* Victor Lång (1872–1936), suomalainen liikemies, tilanomistaja, raviurheiluvaikuttaja ja taloustirehtööri
* Ville Lång (s. 1985), suomalainen sulkapalloilija

Entisenä nimenä:
* Markus Drake (s. 1976), alk. Lång, suomenruotsalainen kansalaisaktivisti
* Paavo Lonkila (1923–2017), alk. Lång, suomalainen maastohiihtäjä

## Kuvitteellisia henkilöitä
* Monika Lång, henkilöhahmo tv-sarjassa Kotikatu

## Katso myös
* Long
* Lang
Reine Claude

**Reine Claude** on luumulajike (*Prunus domestica* ssp. *italica* var. *claudiana*). Se on saanut nimensä Ranskan kuninkaan Frans I:n puolison Claude Ranskalaisen mukaan.

Hedelmät ovat vihreitä kypsinäkin.
Castillo

**Castillo** tai **del Castillo** on muun muassa seuraavien henkilöiden sukunimi:

* Ana Castillo (s. 1953), chicanalainen runoilija, kirjailija ja esseisti 
* Antonio Cánovas del Castillo (1828–1897), espanjalainen poliitikko ja pääministeri
* Antonio José López Castillo (1945–2021), venezuelalainen roomalaiskatolinen arkkipiispa
* Athenea del Castillo (s. 2000), espanjalainen jalkapalloilija
* Bernal Díaz del Castillo (1492–1584), espanjalainen sotilas ja historiankirjoittaja
* Carlos Castillo Armas (1914–1957), Guatemalan presidentti 1954–1957
* Carolina Ruiz Castillo (s. 1981), espanjalainen alppihiihtäjä
* Emilio Castillo (s. 1950), yhdysvaltalainen saksofonisti ja säveltäjä
* Gonzalo Galván Castillo (1951–2020), meksikolainen roomalaiskatolinen piispa
* Gonzalo Ramiro del Castillo Crespo (1936–2019), bolivialainen roomalaiskatolinen piispa
* José Oscar Barahona Castillo (s. 1938), elsalvadorilainen roomalaiskatolinen piispa
* Juan Guillermo Castillo (s. 1978), uruguaylainen jalkapallomaalivahti
* Laurent Castillo (s. 1962), ranskalainen poliitikko ja europarlamentaarikko
* Luis del Castillo Estrada (1931–2026), uruguaylainen roomalaiskatolinen piispa
* Luis Fernando Castillo Mendez (1922–2009), Brasilian katolisen apostolisen kirkon patriarkka
* Michel del Castillo (1933–2024), espanjalais-ranskalainen kirjailija
* Modesto Castillo (s. 1959), dominikaanilainen pika-aitajuoksija
* Nery Castillo (s. 1984), meksikolainen jalkapalloilija
* Pedro Castillo (s. 1969), Perun presidentti 2021–2022
* Pilar del Castillo (s. 1952), espanjalainen poliitikko ja europarlamentaarikko
* Randy Castillo (1950–2002), yhdysvaltalainen rockmuusikko
* Segundo Castillo (s. 1982), ecuadorilainen jalkapalloilija
* Sergio Badilla Castillo (s. 1974), chileläinen runoilija
* Susie Castillo (s. 1980), Miss USA 2003 
* Xabi Castillo (s. 1986), espanjalainen jalkapalloilija.
Mohammed Merah

**Mohamed Merah** (myös **Mohammed Merah**; ; s. 10. lokakuuta 1988 Toulouse, Ranska – 22. maaliskuuta 2012 Toulouse) oli algerialaistaustainen Ranskan ja Algerian kansalainen joka murhasi seitsemän Midi-Pyrénées’ssa maaliskuussa 2012. Merah kuoli poliisin rynnäköityä hänen asuntoonsa Toulousessa.

Merahin uskotaan ampuneen kolme sotilasta, sitten kolme lasta ja opettajan juutalaisessa koulussa 19. maaliskuuta 2012. Hän pakeni skootterilla, josta sai aluksi nimen "skootterimurhaaja" (Le tueur au scooter).

Merahilla oli rikostausta. Hän oli istunut Ranskassa tuomiota ryöstöstä hetkellä, jona hänen virheellisesti väitettiin olleen Afganistanissa vankilassa. Väite on kumottu Afganistanista käsin. Ryöstötuomioon vaikutti väkivallan käyttö. Lisäksi hänet oli tuomittu kuukaudeksi vankeuteen ajokortitta ajamisesta sekä myös tuomittu nuorisotuomioistuimessa. Hän oli yrittänyt värväytyä Ranskan muukalaislegioonaan ja Ranskan armeijaan, mutta hänet oli hylätty tasapainottomuuden ja rikostaustan vuoksi. 
Merahilla oli hallussaan runsaasti aseita, Sten ja Uzi -konepistoolit, revolveri, pumppuhaulikko ja kolme Colt .45 -revolveria. Hän oli käyttänyt aseisiin ainakin 20 000 euroa, jotka oli hankittu murroilla ja ryöstöillä.

## Lähteet
HMS Spiteful

**HMS Spiteful** on ollut viiden Britannian Kuninkaallisen laivaston aluksen nimenä.

*HMS Spiteful (1794), tykkivene
*HMS Spiteful (1797), 14-tykkinen priki
*HMS Spiteful (1842), 6-tykkinen höyrysluuppi
*HMS Spiteful (1899), Spiteful-luokan torpedovenehävittäjä
*HMS Spiteful (P227), S-luokan sukellusvene.
Blaupunkt

**Blaupunkt GmbH** oli saksalainen elektroniikkavalmistaja, joka valmisti äänentoistolaitteita koteihin ja autoihin. Vuonna 2009 Robert Bosch -konserni myi tuotemerkin kuluttajatuote- ja tarvikehaaroineen Aurelius AG:lle, joka meni konkurssiin 2016. Blaupunktista on jäljellä vain eri valmistajille lisensoitava tuotemerkki.

## Historia

Blaupunkt perustettiin vuonna 1923 Berliinissä nimellä ”Ideal”. Aluksi yhtiö valmisti kuulokkeita. Jokainen kuuloke testattiin ja merkittiin laatumerkillä: sinisellä pisteellä (saks. *Blaupunkt*). Ei mennyt kauan, kun asiakkaat kyselivät ”sininen piste” -kuulokkeita. Vuonna 1938 yhtiö muutti nimekseen Blaupunkt. 1950- ja 1960-luvulla Blaupunkt oli saavuttanut johtavan aseman autoradioissa ja autoradio-tarvikkeissa. Blaupunkt oli ollut Bosch-konsernin tytäryhtiö yli 60 vuotta. Maaliskuussa 2009 tuotemerkki kuluttajatuote- ja tarvikehaaroineen mukaan lukien tuotemerkki myytiin Aurelius AG:lle.

Blaupunktilla oli vakiintunut asema autoradioiden ja äänentoistolaitteiden sektoreilla ja panosti myös muihin kuluttajaäänitekniikkaan, muun muassa bluetoothiin ja radiolaitteisiin. Blaupunktilla oli pääkonttorissa Hildesheimissä noin 2&nbsp;300 työntekijää ja noin 5&nbsp;000 työntekijää tehtailla Saksan ulkopuolella, esimerkiksi Malesian Penangissa.

Aurelius AG:n ostettua Blaupunktin se siirsi kaiken tuotannon kiinalaisille sopimusvalmistajille. Tuotteiden laatu kärsi ja suurasiakkaat, kuten monet autonvalmistajat, alkoivat hankkia tuotteensa muualta. Vuonna 2016 Blaupunkt ajautui konkurssiin ja koko henkilöstö irtisanottiin. Konkurssipesään jäi tuotemerkki, jota Aureliuksen tytäryhtiö nyt lisensoi eri maiden valmistajille. Esimerkiksi Blaupunkt-televisiot tehdään nyt enimmäkseen Intiassa ja Kiinassa.

## Lähteet

## Aiheesta muualla
* Blaupunkt-autoradioiden suomalainen tv-mainos vuodelta 1964, Kansallinen audiovisuaalinen instituutti
Määrittelyjoukko

**Määrittelyjoukko** (vanh. myös *määritysjoukko*) on matematiikassa nimitys funktion arvojen laskemisessa käytettävästä lukujoukosta. 

Funktio on kuvaus lukujoukosta *X* joukkoon *Y*, mikä merkitään usein *f*:&nbsp;*X*&nbsp;→ *Y*. Tässä joukko *X* on lähtöjoukko ja *Y* maalijoukko. Lähtöjoukon luvut *x* ovat kuvauksessa funktion lausekkeen argumentteja eli ne sijoitetaan lausekkeen muuttujan paikalle. Sijoitetun lausekkeen laskettu arvo *y*, jota kutsutaan myös funktion arvoksi, on maalijoukon luku. Tällöin merkitään f(x) = y .

Annettu lähtöjoukko voi olla funktiolle liian suuri eli se voi sisältää lukuja, joilla ei haluta tai joilla ei voi laskea funktion lausekkeelle arvoa. Tällöin karsitaan lähtöjoukosta pois nämä luvut niin, että jäljelle jää vain halutut tai sallitut luvut. Tätä joukkoa kutsutaan *määrittelyjoukoksi*.

Vaikka funktion yleisen määritelmän mukaan lähtöjoukon ei tarvitse olla lukujoukko, vaan se voi koostua vaikkapa *ihmisten nimistä* tai *kolikonheiton tuloksista*, ajatellaan tässä alkioita lukuina.

*Laajin määrittelyjoukko* sisältää kaikki ne lähtöjoukon luvut, joilla *funktio voidaan laskea*. Joskus määrittelyjoukkoon jätetään vain sellaisia lukuja, joita yksittäisessä tilanteessa tarvitaan. Määrittelyjoukko on tällöin *osajoukko* laajimmasta määrittelyjoukosta. Funktion määrittelyjoukko voi siten vaihdella tilanteen mukaan.

*Luonnollinen määrittelyjoukko* koostuu sellaisista luvuista, jotka sopivat funktion luonteeseen. Jos funktio määrittelee nopan heittojen lukumäärän perusteella onnistumisen todennäköisyyden, on luonnollista käyttää argumenttina (heittojen lukumäärä) vain positiivisia kokonaislukuja eikä reaalilukuja. 

## Esimerkkejä

Suurin mahdollinen määrittelyjoukko voidaan päätellä funktion ominaisuuksista.

Neliöjuurifunktiota f(x)=\sqrt{x} ei ole määritelty negatiivisille luvuille. Siksi neliöjuurifunktion määrittelyjoukko muodostetaan poistamalla reaaliluvuista negatiiviset luvut. Määrittelyjoukkoon jää silloin luvut [0, \infty [  ja kuvaus voidaan esittää
: f: [0, \infty [ \to \mathbb{R} .

Käänteislukufunktio g(x)= \frac{1}{x} voidaan laskea kaikilla reaaliluvuilla paitsi nollalla. Määrittelyjoukko saadaan silloin reaalilukujoukosta poistamalla siitä luku 0. Kuvaus voidaan silloin esittää
: g: \mathbb{R} \smallsetminus \{ 0 \} \to \mathbb{R} 

Tangenttifunktio on määritelty kaikilla reaaliluvuilla (kulmilla) paitsi \frac{\pi}{2}:n monikerroilla. Sallitut luvut ovat ne, jotka toteuttavat epäyhtälön 
:x \neq \frac{\pi}{2} + k \pi, k \in \mathbb{Z}

## Lähteet
* Wolfram Mathworld: Domain
* PurpleMath: Domain and Range

### Viitteet

## Kirjallisuutta
* 
*
Rautalammin museo

**Rautalammin museo** on Rautalammin kirkonkylän pääraitin varrella sijaitseva kulttuurihistoriallinen museo.

Museon on suunnitellut arkkitehti Toivo Anttila, ja museo valmistui vuonna 1938. Museo sai alkunsa Korholan kartanosta, jonka emäntä, kauppaneuvoksetar Aina Peura (1871-1940) alkoi kerätä esineitä Rautalammin vanhan emäpitäjän alueelta kartanon väentupaan. Korholan kartanon isäntä, kauppaneuvos Heikki Peura lahjoitti tontin ja museon perustamiseen tarvittavat varat sekä metsätilan museon ylläpitoa varten.

Museon kokoelmissa on yli 50&nbsp;000 tallennetta: talonpoikais- ja säätyläiskulttuurin esineistöä, valokuvia, arkistoaineistoa, pohjoissavolaista taidetta sekä ulkomuseoalue rakennuksineen. Peuran museosäätiö pitää museota yllä.

2020-luvun taitteessa kerättiin rahaa Rautalammin museon kaivattua peruskorjausta varten muun muassa tukikonsertein. Suuren lahjoituksen, puoli miljoonaa euroa, teki helsinkiläinen, Rautalammilla syntynyt Leena Anneli Saarela, o.s. Pakarinen. Näin korjaustyöt päästiin aloittamaan kattoremontilla..

## Lähteet

## Aiheesta muualla
* 
* Menneiden aikojen vaalija, Seura, 19.05.1937, nro 20, s. 22, Kansalliskirjaston digitaaliset aineistot
HMS Peterel

**HMS Peterel** on ollut seitsemän Britannian Kuninkaallisen laivaston aluksen nimenä.

* HMS Peterel (1777), sluuppi
* HMS Peterel (1794), 24-tykkinen sluuppi
* HMS Peterel (1838), 6-tykkinen prikisluuppi
* HMS Peterel (1860), Rasario-luokan potkurisluuppi
* HMS Peterel (1899), Spiteful-luokan torpedovenehävittäjä
* HMS Peterel (1927), jokitykkivene
* HMS Peterel (P262), Bird-luokan partiovene.